Her er elbilerne, der bruger mindst strøm

Vi ved det godt: Det tal, bilproducenterne lover i WLTP-testen, holder sjældent i virkeligheden. Men hvilke elbiler er egentlig værst, når det kommer til forskellen mellem det lovede og det faktiske forbrug? ADAC’s nyeste Ecotest har svaret – og der er flere overraskelser blandt de mindre flatterende resultater.

Tyske ADAC er Europas største bilistorganisation med over 21 millioner medlemmer og har længe været kendt for deres troværdige og grundige biltests. Når de siger noget om bilers miljøvenlighed, er det værd at lytte. Deres Ecotest kombinerer laboratoriemålinger med realistiske kørselsforhold, så deres data giver et langt mere præcist billede af, hvad du kan forvente ude på vejene. Og nej, det er ikke altid kønt.

Elbiler med højt strømforbrug

Lad os starte med Tesla Model 3 Long Range med firehjulstræk. I ADAC’s test viser den en forskel på hele 32,9 procent mellem WLTP-tallet og virkeligheden. Ifølge WLTP skal den bruge 14,0 kWh pr. 100 kilometer, men ifølge ADAC sluger den faktisk hele 17,2 kWh/100 km.

Det er også Tesla Model 3, der har den næststørste afvigelse. Denne gang den billigste model med baghjulstræk. Det reelle forbrug afvigere 30,2 procent fra det angivne. På tredjepladsen finder vi Volkswagen ID.7 Pro, der afviger 28,4 procent.

Omvendt står Kia EV9 GT-Line for den eneste positive afvigelse; den bruger nemlig kun 22,2 kWh/100 km, selv om Kia selv siger, den bruger 22,8 kWh/100 km. En positiv afvigelse på 2,6 procent.

Det faktiske forbrug

Nu betyder afvigelsen jo ikke det store; den afslører jo i virkeligheden blot, om producenten overdriver. Det væsentlige parameter er selve forbruget – og her ligger Tesla Model 3 modellerne i den bedre ende, nemlig fjerdebedst og 10. bedst af de 27 testede biler.

De kan dog ikke følge med to Peugeot-modeller, 208 og 308, der topper listen med et testet forbrug på henholdvis 16 og 16,3 kWh/100 km. En tredje Peugeot, nemlig e-2008, kan findes på sjettepladsen.

Herunder samtlige elbiler, der er testet af ADAC i 2024. Du kan læse mere – på tysk – på organisationens hjemmeside.

Her er elbilerne, der bruger mindst strøm